Die wêreld in foto’s – 21 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Werkers spuit ŉ antiseptiese oplossing by die Internasionale Lughawe in Incheon, Suid-Korea, te midde van toenemende openbare kommer oor die moontlike verspreiding van ’n nuwe koronavirus. (Foto: Suh Myung-geon, AP) Brittanje se Katie Boulter slaan af na Elina Svitolina van die Oekraïne tydens die eerste rondte van hul enkelspelwedstryd by die Australiese Ope tenniskampioenskap in Melbourne, Australië. (Foto: Dita Alangkara, AP) Die Sweedse omgewingsaktivis Greta Thunberg neem haar sitplek in voor die openingsessie van die Wêreld Ekonomiese Forum in Davos, Switserland. (Foto: Markus Schreiber, AP) Lae mis hang oor die Corfe-kasteel in die suide van Engeland waar oornagtemperature onder vriespunt gedaal het. (Foto: Andrew Matthews, AP) Betogers het ŉ brand gestig om ’n belangrike snelweg in Bagdad, Irak, te sluit, terwyl veiligheidsmagte poog om dit te heropen. (Foto: Khalid Mohammed, AP)